Okresná prokuratúra Zvolen 
Trhová 7, 960 19 Zvolen 1 	

Sp. zn. : 2 Pv 706/11/6611	Zvolen, 28.3.2014
EEČ : 2-51-53-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 28.2.2012, spisová značka 2 Pv 706/11/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie bolo začaté a obvinenie bolo vznesené na tom skutkovom základe, že dňa 03. 11. 2011 v čase o 09.55 h viedol ako vodič autobus mestskej hromadnej dopravy zn. Karosa ev. č. ZV 856 BA po ul. T. G. Masaryka vo Zvolene, v smere jazdy od železničnej stanice na sídlisko XXXXX, pričom počas jazdy nedodržal bezpečnú vzdialenosť za pred ním stojacim malým motocyklom zn. Babetta a narazil do jeho zadnej časti v čase, keď vodička motocykla XXXXX, nar. 17. 07. 1954, bytom Okružná 2434/115, XXXXX s motocyklom stála pred svetelnou signalizáciou križovatky, čím došlo k poškodeniu motocykla a k zraneniu XXXXX, ktorá utrpela zlomeninu I. hrudného stavca, poškodenie kľúčno-lopatkového kĺbu vpravo a zlomeninu I. rebra vpravo, ktoré zranenia si vyžiadali dobu liečenia a PN viac ako 42 dní.

Uznesením prokurátora Okresnej prokuratúry XXXXX zo dňa 28.2.2012, spisová značka 2 Pv 706/11/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
         Poverený príslušník OR PZ ODI XXXXX uznesením pod sp. zn. ORP-118/DI-ZV-2011  dňa 07. 12. 2011 podľa § 199 ods. l Tr. poriadku začal trestné stíhanie a súčasne podľa § 206 ods. l Tr. poriadku vzniesol obvinenie XXXXX pre prečin ublíženia na zdraví podľa § 157 ods. 1 Tr. zákona na tom skutkovom základe, že                          
dňa 03. 11. 2011 v čase o 09.55 h viedol ako vodič autobus mestskej hromadnej dopravy zn. Karosa ev. č. ZV 856 BA po ul. T. G. Masaryka vo Zvolene, v smere jazdy od železničnej stanice na sídlisko XXXXX, pričom počas jazdy nedodržal bezpečnú vzdialenosť za pred ním stojacim malým motocyklom zn. Babetta a narazil do jeho zadnej časti v čase, keď vodička motocykla XXXXX, nar. 17. 07. 1954, bytom Okružná 2434/115, XXXXX s motocyklom stála pred svetelnou signalizáciou križovatky, čím došlo k poškodeniu motocykla a k zraneniu XXXXX, ktorá utrpela zlomeninu I. hrudného stavca, poškodenie kľúčno-lopatkového kĺbu vpravo a zlomeninu I. rebra vpravo, ktoré zranenia si vyžiadali dobu liečenia a PN viac ako 42 dní.

       XXXXX prokuratúry vo Zvolene uznesením sp. zn. 2 Pv 706/11 zo dňa  28. 02. 2012 podľa § 216 ods. l písm. a/, b/, c/ Tr. poriadku podmienečne zastavil trestné stíhanie. Podľa § 216 ods. 2 Tr. poriadku určil skúšobnú dobu v trvaní 24 mesiacov. 

       Podľa § 217 ods. l Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. 
       
       Obvinený XXXXX podľa správy z OÚ OVVS XXXXX nebol priestupkovo riešený.  V správe Mesta XXXXX je uvedené, že obvinený je prihlásený na trvalý pobyt XXXXX, Môťová, Mojmírova 8333/14. Zo správy z OR PZ ODI XXXXX vyplýva, že mu dňa 29. 08. 2013 bola uložená bloková pokuta vo výške 30,- Eur za porušenie ust. § 16 ods. 4 zák. č. 8/2009 o cestnej premávke, v rámci ktorého ustanovenia vodič smie jazdiť v obci rýchlosťou najviac 50 km/h, a ak ide po diaľnici v obci alebo rýchlostnej ceste v obci, najviac 90 km/h. Ďalej je v správe uvedené, že v súčasnosti nie je trestne stíhaný žiadnym útvarom PZ na Slovensku a ani sa nedopustil žiadneho iného priestupku. V RT nemá uvedený žiadny nový záznam. 

       S poukazom na uvedené je zrejmé, že obvinený XXXXX v priebehu skúšobnej doby síce bol jeden krát priestupkovo riešený, avšak s poukazom na ustanovenie § 16 ods. 4 zák. č. 8/2009 o cestnej premávke, ktoré porušil a výšku sankcie, možno konštatovať, že spáchaním tohto priestupku nebol  závažným spôsobom porušený zákon, ktoré konanie by malo za následok pokračovanie v trestnom stíhaní.  Preto bolo potom rozhodnuté tak ako je to uvedené vo výrokovej časti tohto uznesenia, s tým, že sa v skúšobnej dobe osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor